လႅၼ်း

တႆးႁဝ်းၼႆႉတိုၼ်းႁူႉၸၵ်းတၢင်းၵိၼ်ၼႃႇ ဢမ်ႇဝႃႈတေပဵၼ်တူဝ်ထိူၼ်ႇတူဝ်ၶိူဝ်း
မူတ်ႉမႅင်း ၽၵ်းယိူဝ်ႈၼၢင်းၶဵဝ် ဢၼ်ပဵၼ်မႅၼ်ႈၸွမ်းသၽႃႇဝၼမ်ႉလိၼ်ႁိၼ်ၽႃ 
ၸွမ်းဢုတုယႃႇသီႇ "လႅၼ်း" ဢၼ်ဝႃႈၼႆတႆးႁဝ်းတိုၼ်းမၵ်ႉၵိၼ်
ၵၼ်တႄႉယဝ်ႈ 
ဢမ်ႇမိူၼ်ပီႈၼွင်ႉထႆး ပီႈၼွင်ႉထႆးတိုၼ်းဢမ်ႇၵိၼ်လႅၼ်း 
ပၢႆဢမ်ႇၵႃးမီးတၢင်းယုမ်ႇယမ်ဝႃႈမၼ်း ပဵၼ်သတ်းၸၼ်ႉတမ်ႇ 
ဢမ်ႇလီယုင်ႈၵဵဝ်ႇၸွမ်းမၼ်းယဝ်ႈ ယွၼ်ႉၼၼ်လႄႈၶဝ်ဢမ်ႇၵိၼ်လႅၼ်း

တွၼ်ႈတႃႇလႅၼ်းဢၼ်ဝႃႈၼၼ်ႉတေမီးၶၢဝ်းႁႃၵိၼ်မၼ်းယူႇ
ၵမ်ႈၼမ်တေပဵၼ်ၶၢဝ်းမႆႈႁူဝ်ၾူၼ်တူၵ်း ပေႃးၾူၼ် တူၵ်းမႃးၼမ်ၼႆၸိုင် 
တေမီးမႅင်းမဝ်ႈမႅင်းမၼ်းဢွၵ်ႇ 
လႅၼ်းၼႆႉၵေႃႈတေဢွၵ်ႇႁႃၵိၼ်မူတ်ႉမႅင်းၸိူဝ်းၼႆႉယဝ်ႉၶႃႈ 
ၸင်ႇဝႃႈၽႂ်လဵင်ႉမႃဝႆႉလီလီၼႆၸိုင် 
ပေႃးၾူၼ်တူၵ်းယဝ်ႉတေပႃးၵၼ်ဢွၵ်ႇၵႂႃႇသွၵ်းႁႃၵိၼ်လႅၼ်းဢၼ်မီးယူႇ 
ၸွမ်းထိူၼ်ႇၸွမ်းၶိူဝ်း ပေႃးလႆႈမႃးယဝ်ႉမၼ်းပဵၼ်ၽၵ်းဝၢၼ်တႄႉတႄႉယဝ်ႉၶႃႈ။

လႅၼ်းဢၼ်လႆႈမႃးယဝ်ႉၼၼ်ႉ တေမွၵ်ႈၼိုင်ႈၵီးလူဝ်းၵူၺ်းၶႃႈ ဢမ်ႇပေႃးတူဝ်ယႂ်ႇၵႃႈႁိုဝ်။

သိုပ်ႇၼၼ်ႉၵေႃႈဢဝ်မႃးၽဝ်ၾႆးတွၼ်ႉတႃႇတေလွၵ်ႈၼင်ႇမၼ်းၶႃႈ။

ႁုမ်းၾႆးတၢၼ်ႇတၢၼ်ႇမၼ်း မွၵ်ႈတၢၼ်ႇၶုတ်ႇၼင်မၼ်းလႆႈငၢႆႈ။

ၶုတ်ႇၼင်ႇမၼ်း

ပေႃးၶုတ်ႇၼင်မၼ်းယဝ်ႉၵေႃႈ ၶိုၼ်းယႃႉၼိူဝ်ႉမၼ်း ယဝ်ႉၵေႃႈၽၵ်းဝႆႉတွၼ်ႈတႃႇတေႁဵတ်းၽၵ်းၼၼ်ႉၶႃႈ

တွၼ်ႈတႃႇမၼ်းတေပဵၼ်ၽၵ်းၸိူင်ႉႁိုဝ်ၼႆၼၼ်ႉတႄႉတေပဵၼ်ထႅင်ႈၵမ်းၼိုင်ႈၶႃႈ။